b'\n_START_ARTICLE_\nBisera Veletanli\xc4\x87\n_START_SECTION_\n\xc5\xbdivotopis\n_START_PARAGRAPH_\nRo\xc4\x91ena je u Sisku. Bisera je, kao i njena sestra Senka, po\xc4\x8dela pjevati jo\xc5\xa1 u detinjstvu, ve\xc4\x87 u osmoj godini. U po\xc4\x8detku je pjevala samo narodne pjesme. Kasnije, u srednjoj \xc5\xa1koli, zavoljela je i zabavnu glazbu i po\xc4\x8dinje pjevati na \xc5\xa1kolskim priredbama. Zavr\xc5\xa1ila je srednju ekonomsku \xc5\xa1kolu u Zagrebu. Jedno vreme je u\xc4\x8dila solo pjevanje i violinu u srednjoj glazbenoj \xc5\xa1koli.\n_START_SECTION_\nKarijera\n_START_PARAGRAPH_\nPrvi javni nastup imala je 1960. godine u jednoj od emisija "Mikrofon je va\xc5\xa1". Na zagreba\xc4\x8dkoj televiziji je debitirala 1963. godine u duetu sa Senkom, a zatim je jo\xc5\xa1 dva puta snimala za emisiju \xe2\x80\x9eMuzi\xc4\x8dki TV magazin\xe2\x80\x9c. \xc4\x8cesto je nastupala na zabavnim priredbama Produkcije gramofonskih plo\xc4\x8da RTB._NEWLINE_U svojoj bogatoj glazbenoj karijeri snimila je veliki broj nezaboravnih pjesama, koje su obilje\xc5\xbeile \xc4\x8ditav jedan preriod glazbe u biv\xc5\xa1oj dr\xc5\xbeavi. \xc4\x8cesto je odnosila prve nagrade stru\xc4\x8dnog \xc5\xbeirija na festivalima "Opatija", "Va\xc5\xa1 \xc5\xa1lager sezone", "Beogradsko prole\xc4\x87e", "Zagrebfest", "Split", "MESAM", a nastupala je i na doma\xc4\x87im izborima za Pjesmu Eurovizije._NEWLINE_Najuspe\xc5\xa1niju suradnju, ostvarila je s Kornelijem Kova\xc4\x8dom i drugim beogradskim autorima, a snimala je i sa Arsenom Dedi\xc4\x87em (Prozor, Va\xc5\xa1 \xc5\xa1lager sezone \'74, \xc5\xa0to jo\xc5\xa1 nikom\' nismo dali - MESAM \'88) i Goranom Bregovi\xc4\x87em (\xc5\xa0ta \xc4\x87u, nano, dragi mi je ljut - Hit parada \'75)._NEWLINE_Osim glazbom, Bisera Veletanli\xc4\x87 bavila se i glumom (filmovi i TV serije - npr. Ljubavni \xc5\xbeivot Budimira Trajkovi\xc4\x87a) i slikarstvom. Njen se glazbeni stil mo\xc5\xbee opisati kao mje\xc5\xa1avina velegradskih \xc5\xa1ansona, doma\xc4\x87ih \xc5\xa1lagera i jazza.'